::生平.颖异绝伦，读书目数行下，治春秋，中神宗万历三十一年癸卯经魁，三十二年（1604年）甲辰科成进士，初授宝坻县知县，宝坻频年荒饥，设法赈济。邑有珰父高姓者，强褫虐民，执法除之，士民赖以安辑。以母早逝，祖母年高，遂解任就养。终丧，三十六年起补山西曲沃县知县，下车以兴利除害为己任，减徭役，添驿马，革堡官木铎老人，禁子门夫诸役。时岁祲，发粟煮粥，全活甚众。又纂辑《沃史》，备地方故实，今虽残缺，然后之修志者有所考证，亦中流之一柱也。寻转临清粮储同知，会临清饥，米价腾贵，道路死者相枕籍，绘图上疏，蒙俞允发仓赈